બોલિવૂડના બાદશાહ શાહરૂખ ખાને આ ઇન્ડસ્ટ્રીમાં 25 વર્ષ પૂર્ણ કરી લીધાં છે. શાહરૂખના ફેન્સ તો ઠીક શાહરૂખ ખાન પોતે પણ આ વાત પર વિશ્વાસ નથી કરી શકતાં. તેમને હજુ પણ એમ જ લાગે છે, જાણે તેમણે ગઇકાલે જ બોલિવૂડમાં કામ કરવાનું શરૂ કર્યું હતું. સોમવારે ઇદ નિમિત્તે શાહરૂખ ખાને પોતાના ઘર આગળ ફેન્સ અને ફોટોગ્રાફર્સની શુભકામનો ઝીલી હતી, તેમની સાથે અબરામ પણ જોવા મળ્યો હતો. ત્યાર બાદ તેમણે પોતાના બંગલે પત્રકારો સાથે મુલાકાત કરી હતી અને બાળકો, પરિવાર અને ફિલ્મો અંગેની અનેક રસપ્રદ વાતો શેર કરી હતી.